CELEX: 62013CN0505
Language: hr
Date: 2013-09-23 00:00:00
Title: Predmet C-505/13: Zahtjev za prethodnu odluku koji je 23. rujna 2013. uputio Administrativen sad Varna (Bugarska) — Levent Redzheb Yumer protiv Direktor na Teritorialna direktsia na NAP — Varna

23.11.2013   
            
            
               HR
            
            
               Službeni list Europske unije
            
            
               C 344/50
            
         Zahtjev za prethodnu odluku koji je 23. rujna 2013. uputio Administrativen sad Varna (Bugarska) — Levent Redzheb Yumer protiv Direktor na Teritorialna direktsia na NAP — Varna
   (Predmet C-505/13)
   2013/C 344/87
   Jezik postupka: bugarski
   
      Sud koji je uputio zahtjev
   
   Administrativen sad Varna
   
      Stranke glavnog postupka
   
   
      Tužitelj: Levent Redzheb Yumer
   
      Tuženik: Teritorialna direktsia na NAP — Varna
   
      Prethodna pitanja
   
   
               1.
            
            
               Dopuštaju li članak 2. Ugovora o Europskoj uniji i članci 20. i 21. Povelje o temeljnim pravima Europske unije da samo jedna kategorija osoba — u skladu sa Zakon za danak varhu dobavenata stoynost (Zakon o porezu na dodanu vrijednost, u daljnjem tekstu: ZDDS) registrirane fizičke osobe — nema zakonom priznato pravo na poreznu olakšicu za poljoprivrednu djelatnost?
            
         
               2.
            
            
               Dopuštaju li članak 2. Ugovora o Europskoj uniji i članci 20. i 21. Povelje o temeljnim pravima Europske unije da se za istu vrstu djelatnosti, ovisno o pravnom obliku u kojem se djelatnost obavlja i o registraciji sukladno ZDDS-u, određuju različite porezne stope?
            
         
               3.
            
            
               Jesu li uvođenjem nacionalnih mjera koje uzrokuju da se u skladu sa ZDDS-om i fizičkim osobama registriranim kao poljoprivrednim proizvođačima odbije porezna olakšica predviđena za trgovce pojedince i pravne osobe, iako su svoje zakonske obveze za stvaranje oporezivog prihoda i za utvrđivanje svoje godišnje porezne osnovice ispunili kao trgovci pojedinci, povrijeđena načela pravne sigurnosti, djelotvornosti i razmjernosti?